title: 2011/570/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/135

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2009
   (2011/570/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Komunitarja għall-Kontroll tas-Sajd għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Komunitarja għall-Kontroll tas-Sajd għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 768/2005 tas-26 ta’ April 2005 li jistabbilixxi Aġenzija Komunitarja għall-Kontroll tas-Sajd (3), u b'mod partikolari l-Artikolu 36 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għas-Sajd (A7-0118/2011),

               1.

               Jagħti l-kwittanza lid-Direttur Eżekuttiv tal-Aġenzija Komunitarja għall-Kontroll tas-Sajd fir-rigward tal-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni ta’ hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Komunitarja għall-Kontroll tas-Sajd, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 1.

      (2)  ĠU L 248, 16.9.2002, p. 1.

      (3)  ĠU L 128, 21.5.2005, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi l-kummenti li jagħmlu parti integrali mid-Deċiżjoni tiegħu dwar il-kwittanza għall-implimentazzjoni tal-baġit tal-Aġenzija Komunitarja għall-Kontroll tas-Sajd għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Komunitarja għall-Kontroll tas-Sajd għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Komunitarja għall-Kontroll tas-Sajd għas-sena finanzjarja 2009, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

                  —

                  wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 768/2005 tas-26 ta’ April 2005 li jistabbilixxi Aġenzija Komunitarja għall-Kontroll tas-Sajd (3), u b’mod partikolari l-Artikolu 36 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għas-Sajd (A7-0118/2011),

                  A.

                  billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li t-tranżazzjonijiet li jaqgħu taħthom huma legali u regolari,

                  B.

                  billi fil-5 ta’ Mejju 2010, il-Parlament ta l-kwittanza lid-Direttur Eżekuttiv tal-Aġenzija Komunitarja għall-Kontroll tas-Sajd għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:

                              —

                              ġibed l-attenzjoni lejn il-ħtieġa biex l-Aġenzija tpatti għan-nuqqasijiet fl-ipprogrammar tal-attivitajiet tagħha sabiex fil-futur il-proċeduri għall-abbozzar tal-baġit ikunu rigorużi biżżejjed u jevitaw kwalunkwe ħtieġa għal żieda u/jew tnaqqis tal-approprjazzjonijiet fl-intestaturi tal-baġit,

                              —

                              innota li l-Aġenzija ma fasslitx programm ta’ ħidma multiannwali,

                  C.

                  billi l-baġit tal-Aġenzija għas-sena 2009 kien ta’ EUR 10 100 000 li jfisser żieda ta’ 18 % meta mqabbel mas-sena finanzjarja 2008,

         Prestazzjoni

                  1.

                  Jifraħ lill-Aġenzija li fid-19 ta’ Ottubru 2010 adottat il-programm ta’ ħidma multiannwali tagħha għas-snin 2011-2015; jenfasizza, fil-fatt l-importanza ta’ dokument bħal dan sabiex l-Aġenzija tkun tista’ tagħmel arranġamenti organizzattivi effikaċi biex timplimenta l-istrateġija tagħha u tikseb l-għanijiet tagħha;

                  2.

                  Jitlob għal darb’oħra lill-Aġenzija biex tistabbilixxi, fit-tabella li għandha tinhemeż mar-rapport li jmiss tal-Qorti tal-Awdituri, it-tqabbil ċar tal-operazzjonijiet li twettqu matul is-sena li għaliha għandha tingħata l-kwittanza u matul is-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa b’mod aktar effikaċi l-prestazzjoni tagħha minn sena għall-oħra;

                  3.

                  Iħeġġeġ lill-Aġenzija ttejjeb il-programm ta’ ħidma annwali tagħha billi tinkludi objettivi speċifiċi u li jistgħu jitkejlu kemm fil-livell tal-ambitu tal-politika kif ukoll fil-livell tal-attività operattiva, u billi tistabbilixxi l-indikaturi SMART; jitlob lill-Aġenzija biex tiżviluppa wkoll indikaturi ta’ prestazzjoni ewlenin fi ħdan il-funzjonijiet ta’ appoġġ amministrattiv;

                  4.

                  Jitlob, barra minn hekk, lill-Aġenzija biex tikkunsidra tagħmel id-dijagramma ta’ Gantt parti mill-programmazzjoni għal kull waħda mill-attivitajiet operattivi tagħha, bil-ħsieb li jiġu indikati f’forma konċiża l-ammont ta’ ħin mgħoddi minn kull membru tal-persunal fuq proġett u jitħeġġeġ l-approċċ immirat lejn il-kisba tar-riżultati; jitlob, għalhekk, lill-Aġenzija tinforma lill-awtorità tal-kwittanza bil-progress li jsir f’dan ir-rigward;

                  5.

                  Ifakkar li delegazzjoni mill-Kumitat għas-Sajd żaret l-Aġenzija f’Ġunju 2010 u kienet sodisfatta ħafna bil-qagħda ġenerali tal-affarijiet tal-Aġenzija, b’mod partikolari t-twettiq tal-Pjanijiet tal-Eżerċizzju Konġunt;

         Ir-riżorsi umani

                  6.

                  Jitlob lill-Aġenzija tirrimedja d-dgħufija tagħha fl-ippjanar tar-reklutaġġ; jinnota, fil-fatt, li l-Qorti tal-Awdituri rrappurtat li mtlew biss 44 mill-55 post temporanju ppjanati (80 %);

         Verifika interna

                  7.

                  Jilqa’ l-inizjattiva tal-Aġenzija biex tirrevedi l-proċeduri baġitarji tagħha u ċ-ċirkwiti finanzjarji assoċjati, biex taħtar uffiċjali ta’ awtorizzazzjoni u tinvesti fit-taħriġ tal-persunal dwar il-ġestjoni finanzjarja;

                  8.

                  Jifraħ lill-Aġenzija talli stabbilixxiet, fl-2008, funzjoni ta’ Verifika Interna (kapaċità tal-verifika interna - IAC) maħsuba biex tipprovdi appoġġ u parir lid-Direttur Eżekuttiv tal-Aġenzija kif ukoll ġestjoni tal-kontroll intern, valutazzjoni tar-riskju u verifika interna; jinnota li l-Aġenzija ma timpjegax IAC full-time iżda taqsam dan is-servizz mal-Aġenzija Ewropea għas-Sigurtà Marittima (EMSA) f’Lisbona; jirrikonoxxi, għal dan il-għan, li fis-17 ta’ Ġunju 2008 ġie ffirmat Ftehim tal-Livell tas-Servizz bejn l-Aġenzija u l-EMSA; iqis, għalhekk, dan is-servizz komuni bħala eżempju tal-aħjar prattika li għandha tiġi promossa minn Aġenziji oħra;

                  9.

                  Jagħraf li l-IAC wettqet żewġ verifiki fl-2009, waħda dwar l-implimentazzjoni tal-Istandards għall-Kontroll Intern u l-oħra dwar iċ-ċiklu ta’ ħlas; jitlob lill-Aġenzija tinforma lill-awtorità tal-kwittanza bir-rakkomandazzjonijiet li saru mill-IAC u l-azzjoni li ttieħdet mill-Aġenzija;

                  10.

                  Iħeġġeġ lid-Direttur Eżekuttiv tal-Aġenzija biex iwettaq l-obbligu tiegħu li jinkludi, fir-rapport tiegħu lill-awtorità tal-kwittanza li fil-qosor jispjega r-Rapport tas-Servizz tal-Awditjar Intern (IAS), ir-rakkomandazzjonijiet kollha li saru (inklużi dawk li jistgħu jiġu rrifjutati mill-Aġenzija) u l-azzjonijiet kollha li ttieħdu fuq dawn ir-rakkomdazzjonijiet; jitlob għalhekk lid-Direttur Eżekuttiv tal-Aġenzija jipprovdi informazzjoni dwar il-kontenut tal-erba’ rakkomandazzjonijiet tal-IAS “importanti ħafna” u l-azzjoni li ttieħdet mill-Aġenzija;

                  11.

                  Jistieden lill-Aġenzija tirrevedi s-Sistema ta’ Kontroll Intern biex tappoġġa d-dikjarazzjoni annwali ta’ assigurazzjoni tad-Direttur Eżekuttiv tagħha u biex tirrevedi l-proċeduri kollha tagħha, kemm dawk amministrattivi kif ukoll operattivi bid-dokumentazzjoni sussegwenti tal-fluss tax-xogħol u l-kontrolli ewlenin; iħeġġeġ, barra minn hekk, lill-Aġenzija tistabbilixxi funzjoni ta’ ġestjoni tar-riskji għar-reġistrazzjoni tar-riskji u l-ħolqien ta’ pjanijiet għal azzjonijiet ta’ mitigazzjoni;

                  12.

                  Jirreferi, fir-rigward tal-osservazzjonijiet l-oħra li qegħdin mad-Deċiżjoni tiegħu fuq il-kwittanza, li huma ta’ natura orizzontali, mar-riżoluzzjoni tiegħu tal-10 ta’ Mejju 2011 (6) fuq il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 338, 14.12.2010, p. 1.

         (2)  ĠU L 248, 16.9.2002, p. 1.

         (3)  ĠU L 128, 21.5.2005, p. 1.

         (4)  ĠU L 357, 31.12.2002, p. 72.

         (5)  ĠU L 252, 25.9.2010, p. 128.

         (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).